CELEX: 32012D0480
Language: sl
Date: 2012-08-16 00:00:00
Title: 2012/480/EU: Izvedbeni sklep Komisije z dne 16. avgusta 2012 o dovoljenju državam članicam za podaljšanje začasnih registracij, odobrenih za novo aktivno snov Aureobasidium pullulans (notificirano pod dokumentarno številko C(2012) 5709)  Besedilo velja za EGP

18.8.2012   
            
            
               SL
            
            
               Uradni list Evropske unije
            
            
               L 222/13
            
         IZVEDBENI SKLEP KOMISIJE
   z dne 16. avgusta 2012
   o dovoljenju državam članicam za podaljšanje začasnih registracij, odobrenih za novo aktivno snov Aureobasidium pullulans
   
   (notificirano pod dokumentarno številko C(2012) 5709)
   (Besedilo velja za EGP)
   (2012/480/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(1) Direktive,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (2) ter zlasti člena 80(1)(a) Uredbe,
   ob upoštevanju naslednjega:
   
               (1)
            
            
               V skladu s členom 80(1)(a) Uredbe (ES) št. 1107/2009 se za aktivne snovi, za katere je bila sprejeta odločitev v skladu s členom 6(3) Direktive 91/414/EGS pred 14. junijem 2011, še naprej uporablja Direktiva 91/414/EGS.
            
         
               (2)
            
            
               V skladu s členom 6(2) Direktive 91/414/EGS je Avstrija aprila 2008 prejela zahtevek od družbe bio-ferm GmbH za vključitev aktivne snovi Aureobasidium pullulans v Prilogo I k Direktivi 91/414/EGS. Z Odločbo Komisije 2008/953/ES (3) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (3)
            
            
               Potrditev popolnosti dokumentacije je bila potrebna zato, da se omogoči njena podrobna preučitev in se državam članicam omogoči izdaja začasnih registracij za največ tri leta za fitofarmacevtska sredstva, ki vsebujejo zadevno aktivno snov, ob izpolnjevanju pogojev iz člena 8(1) Direktive 91/414/EGS ter zlasti pogojev za podrobno oceno aktivne snovi in fitofarmacevtskega sredstva glede na zahteve iz navedene direktive.
            
         
               (4)
            
            
               V skladu z določbami člena 6(2) in (4) Direktive 91/414/EGS so bili za uporabe, ki jih je predlagal vlagatelj, ocenjeni vplivi te aktivne snovi na zdravje ljudi in na okolje. Država članica poročevalka je 16. decembra 2009 Komisiji predložila osnutek poročila o oceni.
            
         
               (5)
            
            
               Po predložitvi osnutka poročila o oceni države članice poročevalke je bilo ugotovljeno, da je treba od vlagatelja zahtevati nadaljnje informacije, ki jih država članica poročevalka pregleda in predloži svojo oceno. Zato pregled dokumentacije še traja in ocenjevanja ne bo mogoče zaključiti v roku, predvidenem v Direktivi 91/414/EGS.
            
         
               (6)
            
            
               Ker pri ocenjevanju še ni bil ugotovljen nikakršen razlog za neposredno zaskrbljenost, bi bilo treba državam članicam v skladu z določbami člena 8 Direktive 91/414/EGS omogočiti podaljšanje začasnih registracij fitofarmacevtskih sredstev, ki vsebujejo zadevno aktivno snov, za 24 mesecev, da se omogoči nadaljevanje pregledovanja dokumentacije. Pričakuje se, da bo postopek ocenjevanja in odločanja glede odločitve o morebitni odobritvi za Aureobasidium pullulans v skladu s členom 13(2) Uredbe (ES) št. 1107/2009 zaključen v 24 mesecih.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Države članice lahko podaljšajo začasne registracije za fitofarmacevtska sredstva, ki vsebujejo Aureobasidium pullulans, najpozneje do 31. avgusta 2014.
   Člen 2
   Ta sklep preneha veljati 31. avgusta 2014.
   Člen 3
   Ta sklep je naslovljen na države članice.
   
      V Bruslju, 16. avgusta 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 309, 24.11.2009, str. 1.
   
      (3)  UL L 338, 17.12.2008, str. 62.